**ΔΙΔΑΚΤΟΡΙΚΕΣ ΣΠΟΥΔΕΣ**

**ΕΠΙΒΛΕΠΩΝ ΚΑΘΗΓΗΤΗΣ : ΜΑΝΟΣ ΣΠΥΡΙΔΑΚΗΣ**

**ΔΙΔΑΚΤΟΡΙΚΗ ΦΟΙΤΗΤΡΙΑ : ΣΟΦΙΑ ΑΒΡΑΜΙΔΟΥ**

**ΤΙΤΛΟΣ ΔΙΑΚΤΟΡΙΚΗΣ ΔΙΑΤΡΙΒΗΣ : *ΕΞΕΥΓΕΝΙΣΜΟΣ & ΑΝΤΙΣΤΑΣΕΙΣ ΣΤΗΝ ΚΑΘΗΜΕΡΙΝΗ ΖΩΗ ΤΗΣ ΑΘΗΝΑΣ. ΟΙ ΠΕΡΙΠΤΩΣΕΙΣ ΤΩΝ ΤΕΧΝΩΝ ΔΡΟΜΟΥ ΚΑΙ ΤΩΝ ΕΛΕΥΘΕΡΩΝ ΛΑΙΚΩΝ ΑΓΟΡΩΝ.***

**ΠΕΡΙΛΗΨΗ ΔΙΔΑΚΤΟΡΙΚΗΣ ΔΙΑΤΡΙΒΗΣ ΕΚΠΑ**

Στο κέντρο της Αθήνας εξελίσσεται το φαινόμενο του εξευγενισμού, το οποίο οδεύει σε ένα αποκλειστικά επιχειρηματικό μοντέλο αστικής διαχείρισης. Κάτω από αυτό, κλιμακώνονται ριζικές αλλαγές στους ελεύθερους χώρους της πόλης (Μεταξουργείο, Κεραμεικός, Εξάρχεια), στις αυτοσχέδιες αγορές (Θησείο), στο «»φυσικό» περιβάλλον και το οικιστικό πρόβλημα γιγαντώνεται. Βασικός στόχος είναι η έρευνα αυτών των εξελίξεων που προμηνύουν έντονους κοινωνικούς μετασχηματισμούς και επιπλέον, ενδιαφέρον θα ήταν αν τα πλαίσια της επεκτείνονταν πέρα από την ενημέρωση/πληροφόρηση και την γνώση τωναποτελεσμάτων. Θα ήταν δηλαδή επιθυμητό να χρησιμοποιηθεί και ως εργαλείο περαιτέρω δράσεων και αντιστάσεων. Έτσι, η παρούσα μελέτη ασχολείται εκτός των άλλων κυρίως με χώρους με τους οποίους έχει καθημερινή σχέση η εγγραφόμενη ερευνήτρια.

Όπως φαίνεται, αυτό που ονομάτισε η R.Glass τη δεκαετία του ’60 ως εξευγενισμό (gentrification),δηλαδή τη ριζική αναβάθμιση των πόλεων από τους εξουσιαστικούς μηχανισμούς με μια προπαγανδιστική ρητορική περί ασφάλειας, υγείας, πολιτισμικής, οικονομικής και οικιστικής ανάπτυξης που συνήθως καταλήγει σε σαρωτικές κοινωνικές και περιβαλλοντικές επιπτώσεις, κλιμακώνεται ήδη από την εποχή των βουλεβάρτων του Οσμάν στα μέσα του 19ου αιώνα. Εντωμεταξύ, στα τέλη του 19ου αιώνα, στην Ελλάδα, αρχίζει η αλλαγή του Γκαζοχωρίου. Έπειτα, από τον αρχιτεκτονικό μοντερνισμό (ΛεΚορμπιζιέ) μέχρι στις μεταμοντέρνες οικιστικές αναπλάσεις που αρχίζουν να συμβαίνουν στις μητροπόλεις της Μεγάλης Βρετανίας και των ΗΠΑστον 20ο αιώνα, η Ελλάδα δεν μένει αμέτοχη.Το Ψυρρή και το Θησείο ακολουθούν το παράδειγμα του Σόχο της Νέας Υόρκης, καθώς «αναβαθμίζονται» σε βιομηχανίες διασκέδασης και σε περιοχές με υψηλές realestate διαχειρίσεις, ενώ στο Μεταξουργείο επιχειρείται μέσω θεσμικών ενεργειών να αναχθεί σε μια γειτονιά που δεν είναι «υποβαθμισμένη».

Λαμβάνοντας υπόψη τους ιστορικούς μετασχηματισμούς που επιτελούνται, παρουσιάζεται η επιτακτική ανάγκη διερεύνησης δια μέσου των οικονομικών, πολιτικώναλλαγών, στους κοινωνικούς μετασχηματισμούς που επιφέρουν στις εν λόγω περιοχές, αντλώντας παράλληλα συμπεράσματα από ανάλογα παραδείγματα σε άλλες περιοχές του πλανήτη.Πιο συγκεκριμένα, προκύπτουν ερωτήματα όπως: τι θα γίνει με τις αυτοσχέδιες αγορές καλλιτεχνών στο Θησείο; Τι επιπτώσεις θα έχει η έντονη προβολή του αρχαίου ελληνικού πολιτισμού στις γύρω γειτονιές και στα άνεργα, φτωχά άτομα που εκτοπίζονται λόγω υψηλών ενοικίων από περιοχές όπως το Μεταξουργείο, Εξάρχεια, Κουκάκι, Θησείο, κτλ.;Για να δοθούν κάποιες απαντήσεις στα παραπάνω ερωτήματα, οι όποιες επιτόπιες μελέτες συνοδεύονται και από μια θεωρητική επισκόπηση των συγκεκριμένων ερευνητικών πεδίων. Ενδεικτικά, οι οικονομικοί μετασχηματισμοί στο Γκάζι, Μεταξουργείο, Θησείο, όπως αναφέρονται από τον Β. Αυδίκο, οι πολιτισμικοί μετασχηματισμοί και η επίδραση του ευρύτερου αρχαιολογικού χώρου της Ακρόπολης, όπως ερμηνεύονται από την Ε.Γιαλούρη και τους Κ.Γιαννακόπουλο, Γ. Γιαννιτσιώτη. Η όξυνση των οικονομικών και κοινωνικών χώρων, μέσα από τις διαπιστώσεις στην Ελλάδα αλλά και σε άλλες περιοχές παγκοσμίως, όπως εντοπίζονται από τους Μάνο Σπυριδάκη και M. Hetzfeld.Ταυτόχρονα, στη συγκριτική μελέτη των αυτοσχέδιων αγορών και συναθροίσεων σε σχέση με τους ανερχόμενους εξευγενισμένους πεζόδρομους και τα εμπορικά κέντρα, αποδεικνύονται χρήσιμες οι μελέτες σαν του Σταυρίδη, καθώς και η σύνδεση της γεωγραφίας με την κοινωνική ανθρωπολογία/κοινωνιολογία όπως τη διαπραγματεύονται θεωρητικοί γεωγράφοιπ.χ. Ν. Σμιθ, Π.Λεφέβρ, Ν. Χάρβεϊ, Λ. Οικονόμου κ.α.

Όλα αυτά, θα αναδείξουν τις ανθρώπινες και περιβαλλοντικές σχέσεις που αναπτύσσονται σε ένα εξελισσόμενο τεχνολογικό περιβάλλον με ελεγχόμενη διαβίωση, υπό όρους καθαρού οικονομικού κέρδους. Η συνάρτηση των παραπάνω στοιχείων αναδεικνύει την αντίφαση των αυτοσχέδιων αγορών και γενικότερα των μορφών δημιουργικής έκφρασης στο δρόμο, τις κοινωνικές σχέσεις της καθημερινής ζωής στις περιοχές όπως το Θησείο ή τα Εξάρχεια, σε αντιπαραβολή με την ελεγχόμενη δημόσια κουλτούρα των εξευγενισμένων πεζόδρομων της αστικής ανάπλασης. Επίσης, την αντιπαραθετική διαδικασία της καθημερινής δημιουργίας και έκφρασης στους αστικούς χώρους με την επιβολή γιγάντιων πολιτισμικών εκδηλώσεωνπου κάνει χρήση το εξευγενιστικό μοντέλο της αστικής διαχείρισης.

Η ολοκλήρωση των ερευνητικών διαδρομών συγκροτείται από μεθοδολογικά εργαλεία όπου παρατίθενται ατομικές συνεντεύξεις, συμμετοχικές παρατηρήσεις, δημοσιοποιημένο υλικό (άρθρα, εικόνες), δίπλα στην σχετική βιβλιογραφία. Επιπροσθέτως τονίζεται η πολιτική-πολιτισμική διάσταση της εξευγενιστικής διαδικασίας στην ανάπτυξη μιας «δημιουργικής» βιομηχανίας με συνέπειες στην επισφάλεια της εργασίας π.χ.κατ’ οίκον εργασία κ.λπ. Τελικά θα δειχθεί ότι ο ρόλος αυτών των φιλελεύθερων πολιτικών πηγάζει από τις μεθοδεύσεις της παγκοσμιοποίησης, όπου οποιαδήποτε έκφανση καθημερινής δραστηριότητας κωδικοποιείται σε οικονομικά οφέλη.